
Ur. br. 1-58/2026


Subotica, 29. lipnja 2026. godine


Na temelju članka 10. stavak 1. točka 7. Zakona o nacionalnim vijećima nacionalnih manjina (,,Službeni glasnik Republike Srbijeˮ br. 72/2009, 20/2014 – Odluka US, 55/2014 i 47/2018) i članka 20. stavak 1. točka 24. Statuta Hrvatskog nacionalnog vijeća u Republici Srbiji ur. br.: 1-7/2019 od 29. siječnja 2019. godine Hrvatsko nacionalno vijeće u Republici Srbiji (u daljnjem tekstu: Vijeće), na sjednici održanoj dana 29. lipnja 2026. godine, usvojena je 

ODLUKA

o predlaganju predstavnika hrvatske nacionalne manjine u Savjetu za međunacionalne odnose Općine Bačka Topola
Članak 1.

Predlaže se  Predrag Martinović iz Gunaroša, adresa Mađarska br. 3 (JMBG: 0605967820104) za predstavnika hrvatske nacionalne manjine u Savjetu za međunacionalne odnose  Općine Bačka Topola.

Članak 2.


Ova Odluka stupa na snagu danom donošenja i ima se objaviti na oglasnoj ploči Ureda Vijeća.

Obrazloženje

Pravni temelj za donošenje Odluke:

Pravni temelj za donošenje ove Odluke nalazi se u članku 10. stavak 1. točka 7. Zakona o nacionalnim vijećima nacionalnih manjina (,,Službeni glasnik Republike Srbijeˮ br. 72/2009, 20/2014 – Odluka US, 55/2014 i 47/2018) i članku 20. stavak 1. točka 24. Statuta Hrvatskog nacionalnog vijeća u Republici Srbiji ur. br.: 1-7/2019 od 29. siječnja 2019. godine.

Razlozi za donošenje Odluke:


Skupština Opštine Bačke Topole obratila se Hrvatskom nacionalnom vijeću u Republici Srbiji s dopisom broj 002337428 2026 od 7. svibnja 2026. godine, koji je u Ured Vijeća dostavljen 22. svibnja 2026. godine kojim se od Vijeća traži da predloži predstavnika hrvatske nacionalne manjine u Savjet za međunacionalne odnose Općine Bačka Topola.

Odredbom članka 10. stavak 1. točka 7. Zakona o nacionalnim vijećima nacionalnih manjina predviđeno je da nacionalno vijeće, sukladno zakonu i svojim statutom, preko svojih organa samostalno predlaže predstavnika nacionalne manjine u savjet za međunacionalne odnose u jedinici lokalne samouprave.

Odredbom članka 20. stavak 1. točka 24. Statuta Vijeća predviđeno je da Vijeće sukladno zakonu i Statutu predlaže predstavnika hrvatske nacionalne manjine u savjet za međunacionalne odnose u jedinici lokalne samouprave, te je Vijeće postupilo sukladno tome i donijelo ovu Odluku.

Sredstva za provedbu Odluke:


Za provedbu ove Odluke nisu potrebna financijska sredstva.

